stanford-oval/wikipedia huggingface dataset:
Marshall McLuhan
Aiheesta muualla

Uuden tiedotuskauden profeetta Elävä arkisto. Yleisradio.
Karvonen, Erkki: Mediumit aistien jatkeina Internetix. Otavan Opisto.
Karvonen, Erkki: Mediateknologian teoreetikot Internetix. Otavan Opisto.
Uusi media – emansipaation ja determinismin välillä The Internet Archive. Irmeli Hautamäki.
The Official Site of Marshall McLuhan Marshall McLuhanin kuolinpesä. (englanniksi)
Global Research Network: Who was Marshall McLuhan? (englanniksi)
Marshall McLuhan Center. (englanniksi)
Ebersole, Samuel: Marshall McLuhan Regent University, School of Communication and the Arts. (englanniksi)
Marshall Rosenberg

Rosenberg luennoimassa väkivallattomasta vuorovaikutuksesta Israelissa vuonna 1990.
Marshall Rosenberg (6. lokakuuta 1934 Canton, Ohio – 7. helmikuuta 2015) oli yhdysvaltalainen psykologi ja väkivallattoman vuorovaikutuksen (Nonviolent communication, NVC) kehittäjä. Hänen kehittämänsä vuorovaikutusmenetelmä on kommunikaation muoto, joka auttaa ihmisiä vaihtamaan informaatiota niin, että konflikteja ja erimielisyyksiä voidaan ratkaista ilman väkivaltaa. Hän perusti kansainvälisen järjestön Center for Nonviolent Communication.
Rosenberg väitteli filosofian tohtoriksi kliinisen psykologian alalta vuonna 1961 Wisconsin–Madisonin yliopistosta. Hän asui  Albuquerquessa, jossa myös järjestön pääpaikka on.
Aiheesta muualla

Center For Nonviolent Communication (englanniksi)
Big Picture TV, videoleike, jossa Marshall Rosenberg puhuu väkivallattomasta vuorovaikutuksesta (englanniksi)
Marshall Rosenbergin haastattelu parisuhteen väkivallattomasta vuorovaikutuksesta (englanniksi)
PuddleDancer Press: Nonviolent Communicationin teosten julkaisija (englanniksi)
Giving from the heart Excerpt from the book Nonviolent Communication: A language of life (englanniksi)
Väkivallattoman vuorovaikutuksen wiki (englanniksi)
Marshall Rosenberg -kirjasto (englanniksi)
Gilbert ja Sullivan

Työpari Gilbert ja Sullivan
Gilbert ja Sullivan oli 1800-luvulla koomisia operetteja kirjoittanut englantilainen taiteilijapari. W. S. Gilbert (1836–1911) kirjoitti oopperoihin libretot ja Arthur Sullivan (1842–1900) sävelsi ne.
Gilbertin ja Sullivanin ensimmäinen yhteinen teos oli nimeltään Thespis vuonna 1871. Se ei ollut kovin menestyksekäs, mutta vuonna 1875 valmistunut Trial by Jury esitettiin 300 kertaa. Seuraavaksi syntyi vuonna 1877 The Sorcerer ja vuonna 1878 menestysteos H.M.S. Pinafore. Sitä esitettiin 600 kertaa, ja se vakiinnutti Gilbert & Sullivanin maineen aikansa parhaiden musiikkiteatterin tekijöiden joukossa. Heidän operettinsa olivat osa kehitystä kohti seuraavan vuosisadan musikaalia. Kevyet koomiset laulut vuorottelivat niissä puheen kanssa (varsinaisissa oopperoissa suositun resitatiivin sijaan). Seuraavia menestysteoksia olivat The Pirates of Penzance (1880) ja Patience (1881). Vuonna 1882 valmistui Iolanthe.
Suurimpana menestysteoksena pidetään operettia Mikado (1885). Riitaisan työparin viimeisen yhteistyön The Grand Duke ensiesitys tapahtui vuonna 1896.
Aiheesta muualla

Kuvia tai muita tiedostoja aiheesta Gilbert ja Sullivan Wikimedia Commonsissa
Graeme Dott

Graeme Dott
Graeme Dott (s. 12. toukokuuta 1977) on skotlantilainen snooker-ammattilainen. Dott voitti lajin maailmanmestaruuden vuonna 2006. Tämä voitto oli myös Dottin ensimmäinen ranking-turnausvoitto. Dott tunnetaan myös lempinimellä Pocket Dynamo. Hän on urallaan tehnyt 205 yli sadan pisteen ylittävää lyöntisarjaa ammattilaisturnaustasolla , mukaan lukien täydellisen 147 pisteen maksimibreikin .
Ura

Dott aloitti ammattilaisena vuonna 1994 ja kiipesi hitaasti ranking-listalla ylöspäin. Vuonna 2001 Dott nousi tavoiteltuun 16 parhaan joukkoon, joka merkitsi sitä, että hänen ei tarvinnut pelata karsintakierroksilla.
Vuonna 1999 Dott alkoi näyttää merkkejä huippupelaajan taidoista saavuttamalla ensimmäisen finaalipaikkansa Regal Scottish Open-turnauksessa saavuttamatta kuitenkaan avausvoittoaan. Seuraavan kerran hän pystyi samaan suoritukseen British Open -turnauksessa vuonna 2001, jossa John Higgins voitti hänet erin 9-6.
Ura > Maailmanmestari

Vuoden 2004 maailmanmestaruuskisoissa Dott nousi hieman yllättäen finalistiksi, mutta ei vieläkään kyennyt saavuttamaan finaalivoittoa, vaan Ronnie O'Sullivan oli selkeästi parempi erin 18-8. Vuonna 2006 Dott sai kuitenkin revanssin O'Sullivanista saman turnauksen semifinaalissa ja eteni loppuotteluun saavuttaen ensimmäisen ranking-turnausvoittonsa parhaassa mahdollisessa turnauksessa. Finaalissa Dottia vastaan pelasi vuoden 2002 maailmanmestari ja kolmatta kertaa finaalissa pelannut Peter Ebdon. Peli päättyi erin 18-14 Ebdonin noustua taistelemaan Dottin alkupelin hallinnasta huolimatta. Kyseessä oli kaikkien aikojen pisin finaali. Voitto nosti Dottin ammattilaisten kuumimpaan kärkeen ja kauden päätteeksi ranking-sijoitus oli 6.
WBPSA Achievement of the Year 2006 (maailmanmestaruudesta)
Kaudella 2006/2007 Dott saavutti toisen voittonsa keväällä 2007 pelatussa Honghe Industrial China Open-turnauksessa. Hyvät esitykset nostivat Dottin kauden päätteeksi listalla jo sijalle 2 kaudelle 2007/2008.
Ura > Loukkaantuminen, pelitason heikkeneminen sekä masennus

Kausi 2007/2008 ei sujunut Dottin osalta hyvin. Hän onnistui koko kauden aikana keräämään vain noin 7000 ranking-pistettä, kun edelliskaudella hänen pistesaldonsa oli noin 18000. Oltuaan kauden alussa listalla sijalla 2, hän putosi kauden aikana pois 10 parhaan pelaajan joukosta . Keväällä hän ilmoitti kärsivänsä masennuksesta ja hakeutuneensa asiaan kuuluvaan hoitoon. Dott oli lähellä jättää jopa maailmanmestaruusturnauksen väliin, mutta päätti kuitenkin pelata noin viikkoa ennen turnausta . Hän hävisi heti ensimmäisen kierroksen ottelunsa, joten synkkä kausi sai jatkoa Sheffieldissäkin.
Kausi 2008/2009 ei myöskään alkanut Dottin osalta hyvin, sillä kauden avausturnauksessa Belfastissa hän hävisi jo ensimmäisen ottelunsa. Dott on pudonnut Provisional ranking-listalla jo sijan 40 huonommalle puolelle, joten hän on vaarassa pudota jopa 32 parhaan joukosta. Dottin ankeasti sujunutta peliä haittaa myös kämmenmurtuma, joka sattui jalkapalloa pelatessa juuri ennen kauden toista turnausta Shanghai Mastersia, jonka hän joutui jättämään vamman takia väliin. Samasta syystä Dott vetäytyi myös kotiturnauksestaan London Royal Watches Grand Prix, joka pelataan Glasgow'ssa . Dott palasi tositoimiin Bahrain Championship-turnauksessa, mutta jälleen kerran hän hävisi ensimmäisen ottelunsa pudoten Provisional ranking-listalla jo sijan 50 huonommalle puolelle.
Ura > Paluu huipulle

Kaudella 2009/2010 Dott pelasi varsinkin loppukaudesta hyvin pirteästi ja selvitti tiensä aina finaaliin asti maailmanmestaruuskisoissa. Siellä tuli kuitenkin kirvelevä tappio ensimmäisen maailmanmestaruutensa voittaneelle Neil Robertsonille, joka voitti finaalin erin 18-13 . Jo semifinaalipaikka maailmanmestaruusturnauksessa nosti Pocket Dynamon maailmanlistalla takaisin 16:n parhaan joukkoon seuraavalle kaudelle.
Temperamenttia

Dott muistetaan myös siitä, että hän vuonna 2004 turhautuneena hajotti keppinsä huoltoaseman pihassa pudottuaan neljättä kertaa peräkkäin ranking-turnauksesta ensimmäisessä ottelussa.
Turnausvoitot > Ranking-turnaukset

China Open 2007
World Championship 2006
Tilastot

| 0 | 1 | 2 |
| --- | --- | --- |
 GRAEME DOTT: 
| Maailmanmestaruudet | 1 | 2006 |
| Maailmanmestaruusturnauksen finaalit | 3 | 2004, 2006, 2010 |
| Ranking-turnausvoitot | 2 | 2006, 2007 |
| Ranking-turnausten finaalit | 7 |  |
| Korkein ranking-sijoitus | 2 | 2007/2008 |
| Suurin lyöntisarja | 147 | British Open 1999 |
| Yli 100 pisteen lyöntisarjat | 205 |  |
Gilbertin oireyhtymä

Gilbertin syndrooma tai Gilbertin tauti ilmenee veren korkeana bilirubiinin tasona. Tämä johtuu maksan heikentyneestä kyvystä sitoa bilirubiinia. Syndrooman näkyviä oireita on ihon ja silmien lievä keltaisuus, kuten myös lievä laihtuminen, yliherkkyys alkoholille ja lieviä, harvinaisia oireita maksassa.
Bilirubiinin normaaliarvo on alle 20 mikromoolia litraa kohti, Gilbertin syndrooman yhteydessä tämä raja-arvo ylittyy jopa monikertaisesti.
Syndrooma ei pääsääntöisesti aiheuta lievää keltaisuutta lukuun ottamatta mitään erityisiä oireita eikä vaikuta normaaliin elämään. Syndroomaa ei siten erityisesti tarvitse hoitaa mitenkään, joskin liiallista alkoholin käyttöä suositellaan välttämään. Samoin eräät suosittelevat ruokavaliota, jossa maksan rasitusta pyritään välttämään.
Joka tapauksessa potilaan on hyvä olla tietoinen kerran diagnosoidusta syndroomastaan ja kertoa siitä hoitavalle lääkärille, jotta vältetään mahdolliset virhediagnoosit.
Gilbertin syndroomaa arvioidaan esiintyvän 3–7 %:lla aikuisväestöstä.
Aiheesta muualla

Gastrolab (Arkistoitu – Internet Archive)
www.gilbertssyndrome.com (Arkistoitu – Internet Archive) (englanniksi)
Gilbert von Rettig

Gilbert von Rettig (14. heinäkuuta 1928 Piikkiö – 16. huhtikuuta 1994 Helsinki) oli suomalainen tupakkatehtailija, joka 1980-luvulla oli vuosikaudet Suomen rikkain ihminen. Hän oli perinyt omaisuutensa Rettigin tehtaiden kautta. Hänen isänsä oli vuorineuvos Hans von Rettig.
Gilbert von Rettig ei halunnut elinaikanaan minkäänlaista julkisuutta. Hänestä lienee julkaistu vain yksi valokuva Partekin matrikkelissa.
Yhtiö ja perhe

Hänen lapsensa Ann Helene von Rettig, Per Cyril von Rettig, Tom Fredric von Rettig ja Hans von Rettig ovat nykyään Rettigin pääomistajia ja hallituksen jäseniä. Yhtiö on luopunut tupakka- ja juomateollisuudesta ja keskittynyt radiaattoreihin, sisäilman laadun säätölaitteisiin, kiinteistökehitykseen ja niiden vuokraukseen sekä varustamoliiketoimintaan.
Viimeisistäkin Rettig-Yhtymän osakkeista Gilbert von Rettig luopui 1993. Loputkin ulkopuoliset lunastettiin pois yhtiöstä ja yhtiöjärjestyksellä määrättiin, ettei omistus tämän jälkeen lipsu kenellekään muulle kuin Gilbert von Rettigin omille jälkeläisille.
Rettigin perilliset ovat hankkineet Ruotsista kolme tunturia sekä niillä sijaitsevat talviurheilukeskukset rinteineen, hotelleineen ja ravintoloineen.
Kosatš

Kosatš on seuraavien henkilöiden sukunimi:
Larysa Petrivna Kosatš, kirjailijanimi Lesja Ukrajinka, (1871–1913), ukrainalainen runoilija, näytelmäkirjailija ja kääntäjä
Myh’ailo Kosatš, (1869–1903), ukrainalainen kirjailija, kääntäjä, matemaatikko
Olha Kosatš-Kryvynjuk (1877–1945), ukrainalainen kirjailija, kirjallisuuskriitikko, kääntäjä, opettaja
Olha Petrivna Kosatš, kirjailijanimi Olena Ptšilka (1849–1930), ukrainalainen kirjailija, journalisti ja etnologi
Petro Kosatš (1842–1909), ukrainalainen lakimies, pedagogi ja lahjoittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Marcel Łoziński

| Marcel Łoziński |
| --- | --- |

Henkilötiedot
Syntynyt: 17. toukokuuta 1940 Pariisi, Ranska
Ammatti:  dokumenttiohjaaja, käsikirjoittaja
Ohjaaja
Tunnetuimmat ohjaukset:  89 mm od Europy
Palkinnot
 European Film Awardsin parhaan dokumenttielokuvan palkinto ja lukemattomia muita palkintoja 
Aiheesta muualla
IMDb 
Elonet
Marcel Łoziński (s. 17. toukokuuta 1940 Pariisi, Ranska) on puolalainen dokumenttielokuvien ohjaaja ja käsikirjoittaja. Hän on ohjannut vuodesta 1972 alkaen yli 30 elokuvaa. Hän on saanut lukemattomia palkintoja ja ollut ehdokkaana Oscar-palkinnon saajaksi 1995 parhaasta lyhytelokuvasta elokuvallaan 89 mm od Europy (1993), joka sai European Film Awardsin parhaan dokumenttielokuvan palkinnon ja viisi muuta palkintoa. Kaiken kaikkiaan hänen elokuvansa ovat saaneet lähes 30 merkittävää palkintoa. Łoziński on puolalaisen elokuvan suuria nimiä.
Łoziński on opettanut Puolassa elokuvantekemistä ja kasvattanut kokonaisen ohjaajasukupolven. Kommunistinen sensuuri on vaikuttanut aikoinaan huomattavalla tavalla hänen työhönsä myös siten, että se tuo esiin poikkeuksellista luovuutta.
»Ei ollut sallittua kritisoida systeemiä suoraan. Siksi opimme käyttämään taitavasti metaforia ja kuvakieltä.» 
()
Hän työskenteli muun muassa yhdessä Krzysztof Kieślowskin kanssa aikana, jolloin Puolassa oli sensuurista huolimatta tarjolla parhaat mahdolliset välineet. Nykyelokuvan tekoa hän kritisoi siten, että sensuuri on kaupallisuus, joka hyväksyy vain seksin, raakuuden ja väkivallan, joista katsoja ei löydä itseään.
»Elokuvasta pitäisi voida löytää omat pelkonsa, toiseensa, ilonsa. Hyvän dokumenttielokuvan jälkeen katsoja tuntee itsensä vähän vähemmän yksinäiseksi.» 
()
Łoziński on vieraillut Suomessa 2010 DocPoint-festivaalilla.
Aiheesta muualla

Marcel Łoziński Elonetissä.
Marcel Łoziński Internet Movie Databasessa. (englanniksi)
Kosaka

| Kosaka |
| --- | --- |
 lippu:  vaakuna

Valtio:  Japani
Prefektuuri:  Akitan prefektuuri
Pinta-ala:  
 – Kokonaispinta-ala:  201,7 km²
Väkiluku (2020):  4 780
 – Väestötiheys:  23,7 as./km²
Infobox OKVirheellinen NIMI-arvo: 
Kosaka (jap. 小坂町, Kosaka-machi) on maaseutukaupunki Akitan prefektuurissa, Japanissa. Siellä asuu 4 780 asukasta, ja väestö on ollut jo pitkään laskussa. Väestö laski noin 700 hengellä eli yli kahdella prosentilla vuosina 2015-2020. Kunnan pinta-ala on 201,7 neliökilometriä ja väestötiheys 23,7 asukasta neliökilometrillä.
Grant Heslov

| Grant Heslov |
| --- | --- |
 Grant Heslov vuonna 2009
Henkilötiedot
Syntynyt: 15. toukokuuta 1963 (ikä 61) Los Angeles, Kalifornia, Yhdysvallat
Ammatti:  näyttelijä ohjaaja tuottaja käsikirjoittaja
Puoliso:  Lisa Heslov
Ohjaaja
Aktiivisena:  1982–
Palkinnot
 Parhaan elokuvan Oscar  2012 Argo  
Aiheesta muualla
IMDb 
Elonet
Grant Heslov (s. 15. toukokuuta 1963 Los Angeles, Kalifornia) on yhdysvaltalainen näyttelijä, elokuvatuottaja, käsikirjoittaja ja ohjaaja. Hän sai elokuvan Argo tuottajana parhaan elokuvan Oscarin vuonna 2013.[lähde? ]
Hän on näytellyt muun muassa elokuvissa Tosi valheita, Dante's Peak, Valtion vihollinen, Skorpionikuningas ja Good Night, and Good Luck.. Hän oli Oscar-ehdokas tuottajana elokuvasta Good Night, and Good Luck ja oli myös ehdolla George Clooneyn kanssa parhaasta alkuperäisestä käsikirjoituksesta. Hän ohjasi elokuvan Vuohia tuijottavat miehet vuonna 2009. Hän on tuottaja ja käsikirjoittaja yhdessä George Clooneyn kanssa vuoden 2013 elokuvassa The Monuments Men.[lähde? ]
Marceline Desbordes-Valmore

| Marceline Desbordes-Valmore |
| --- | --- |
 Marceline Desbordes-Valmore
Henkilötiedot
Syntynyt: 1785 Douai, Ranska
Kuollut: 1859 (73–74 vuotta) Pariisi, Ranska
Kansalaisuus:  Ranska
Ammatti:  näyttelijä, runoilija, prosaisti
Kirjailija
Äidinkieli: ranska
Tuotannon kieli: ranska
Esikoisteos:  Élégies et romances
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Marceline Desbordes-Valmore (1785 Douai, Ranska – 1859 Pariisi, Ranska) oli ranskalainen näyttelijä, runoilija ja prosaisti. Hän kirjoitti surumielisiä ja samalla siroja runoja. Lisäksi hän kirjoitti tunteikkaita novelleja ja kasvatusopillisia kirjoitelmia.
Desbordes-Valmore oli tunnettu varsinkin elegioistaan. Hänen köyhyyden täyttämä elämänsä oli monivaiheinen ja onneton. Romanttinen rakkaussuhde päättyi siihen, että hänet hylättiin, ja sen jälkeen hän avioitui 1817 Valmore-nimisen näyttelijän kanssa. Seuraavana vuonna ilmestyi hänen ensimmäinen runokokoelmansa Élégies et romances, jota seurasivat runokokoelmat Élégies et poésies nouvelles (1824), Les pleurs (1833), Pauvres fleurs! (1839), Bouquets et prières (1843) ja useita tunteikkaita romaaneja. Hänen kuolemansa jälkeen ilmestyivät Poésies inédites (1860) ja Poésies de l’enfance (1868). Kootut runot ilmestyivät kolmiosaisena nimellä Œuvres poétiques (1886−1887), ja kirjeenvaihdon Correspondance julkaisi 1896 Benjamin Rivière. Runoilijana häneen vaikutti alkuun Jean-Pierre Claris de Florian, sen jälkeen Alphonse de Lamartine. Tunteikkaat runot, joita aikalaiset arvostivat ja joista monia on sävelletty, ovat aitoja, luonnollisia ja hienovireisiä.
Muistopatsas Douaissa.
Édouard Houssinin veistämä Desbordes-Valmoren muistopatsas paljastettiin vuonna 1896 Douaissa.
Aiheesta muualla

Kuvia tai muita tiedostoja aiheesta Marceline Desbordes-Valmore Wikimedia Commonsissa
Kortelampi (Mikkeli, Pajulankylä)

| Kortelampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°53′16″N, 27°05′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Harjujärveen 
Järvinumero:  14.939.1.002
Mittaustietoja
Pinnankorkeus:  105,9 m  
Pituus:  260 m  
Leveys:  110 m  
Rantaviiva:  0,638 km  
Pinta-ala:  1,987 ha  
Saaria:  ei saaria 
 fiKortelampi 
Kortelampi  on Etelä-Savossa Mikkelissä  Pajulankylän lähellä sijaitseva lampi.
Maantietoa

Lampi on 260 metriä pitkä, 110 metriä leveä, ja sen pinta-ala on 2,0 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Harjujärven valuma-alueeseen (14.939) se kuuluu. Lammen vedenpinnan korkeus on 105,9 metriä mpy.
Rautavaaran kirjasto

| Rautavaaran kirjasto |
| --- | --- |
 Rautavaaran kirjasto
Sijainti:  Koulutie 6 73900 Rautavaara 
Tyyppi:  kunnankirjasto
Kokoelman koko:   30 010 (2019)
Lainauksia vuodessa:   13 934 (2019)
Asiakkaita:   435 (2019)
Budjetti:   0,101 milj. euroa (2019)
Työntekijöitä:   0,93 (2019)
Kotisivut
Rautavaaran kirjasto on Rautavaaralla Pohjois-Savossa toimiva kunnallinen kirjasto.
Nykyinen kirjastorakennus on vuodelta 1976.
Kriittinen massa (ohjelmistotuotanto)

Kriittinen massa ohjelmistokehityksessä viittaa tilaan, jossa ohjelmisto on muuttunut niin monimutkaiseksi, että yhden bugin korjaaminen johtaa lisäbugeihin, muuttaen ohjelmiston korjaamattomaksi. Tilanteen korjaaminen edellyttää ohjelmiston uudelleenkirjoitusta.
Kortelampi (Pieksämäki, Kortemäki)

| Kortelampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°13′09″N, 27°05′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskupuro:  puro Iso-Syvään 
Järvinumero:  14.935.1.003
Mittaustietoja
Pinnankorkeus:  111,7 m  
Pituus:  1,8 km  
Leveys:  830 m  
Rantaviiva:  5,476 km  
Pinta-ala:  39,558 ha  
Saaria:  5 
 fiKortelampi 
Kortelampi  on Etelä-Savossa Pieksämäellä  Kortemäen lähellä sijaitseva lampi.
Maantietoa

Lampi on 1,8 kilometriä pitkä, 830 metriä leveä, ja sen pinta-ala on 40 hehtaaria. Lammella on kartan mukaan 5 saarta.  Sen rantaviivan pituus on 5,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Naarajärven valuma-alueeseen (14.935) se kuuluu. Lammen vedenpinnan korkeus on 111,7 metriä mpy.
Random Eyes

Random Eyes on Jyväskylästä lähtöisin oleva rockmusiikkia soittava yhtye. Christian Palin perusti yhtyeen vuonna 2001 muutettuaan Suomeen. Yhtye on julkaissut albumit Eyes Ablaze (2003), Invisible (2008), Light Up (2011) ja Grieve no More (2018). Random Eyesin lavaesiintyminen on räväkkää, ja yhtyeen musiikkityyli on energistä metallia.
Jäsenet

Christian Palin – laulu
Markus Grimald – soolokitara
Jimi Myöhänen – rummut
Entiset jäsenet

Alessandro Lotta – bassokitara
Heikki Paananen – kitara
Markus Niemispelto – rummut
Diskografia > Studioalbumit

Eyes Ablaze (2003,  omakustanne)
Invisible (2008,  Bullroser Records)
Light Up (2011,  Random Productions)
Grieve no More (2018, Rock'n Growl Promotions)
Diskografia > Singlet ja EP:t

Living for Tomorrow (2007,  demo)
Living for Tomorrow (2008,  single, Bullroser Records)
Kortelampi (Mikkeli, Taipale)

| Kortelampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli, Kangasniemi
Koordinaatit:  62°03′16″N, 26°54′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  Korteoja Kyyveteen 
Järvinumero:  14.932.1.055
Mittaustietoja
Pinnankorkeus:  107 m  
Pituus:  830 m  
Leveys:  180 m  
Rantaviiva:  1,781 km  
Pinta-ala:  9,811 ha  
Saaria:  ei saaria 
 fiKortelampi 
Kortelampi  on Etelä-Savossa Mikkelissä ja Kangasniemellä Taipaleen lähellä sijaitseva lampi.
Maantietoa

Lampi on 830 metriä pitkä, 180 metriä leveä, ja sen pinta-ala on 9,8 hehtaaria. Lammella ei ole kartan mukaan saaria.  Sen rantaviivan pituus on 1,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Lammen vedenpinnan korkeus on 107 metriä mpy.
Rasinjärvi

| Rasinjärvi |
| --- | --- |
Valtiot:  Suomi
Maakunnat:  Keski-Suomi, Päijät-Häme
Kunnat:  Jämsä, Kuhmoinen
Koordinaatit:  61°42′18″N, 24°54′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  Salmenoja Pitkäjärveen 
Järvinumero:  35.765.1.002
Mittaustietoja
Pinnankorkeus:  123,8 m  
Rantaviiva:  6,345 km  
Pinta-ala:  49,725 ha  
Saaria:  4 
 fiRasinjärvi 
Rasinjärvi  on Keski-Suomessa Jämsän Rasissa ja Kuhmoisten Kylämässä sijaitseva järvi.
Maantietoa

Järven pinta-ala on 50 hehtaaria ja se on 2,5 kilometriä pitkä ja 750 metriä leveä. Se sijaitsee Pitkäjärven länsipuolella Pukarajärveltä alkavan kalliomurroksen painaumassa . Monet sen rantojen rinteistä putoavat viistosti veteen. Järvellä on kartan mukaan neljä saarta, joista suurin on 80 metriä pitkä ja 70 metriä leveä. Eräässä toisessa 65 metriä pitkässä saaressa on mökki. Muut saaret ovat luotoja. Järvenen rantaviivan pituus on 6,3 kilometriä ja sen rannat ovat metsämaata. Järven ympäristö on haja-asutusaluetta, joka muodostuu kuudesta tilasta ja vajaasta 30 vapaa-ajan asunnosta. Niille tulee tiet ohi kulkevasta yhdystiestä 3284. Järven eteläpään halki kulkee Jämsän ja Kuhmoisten välinen kuntaraja. Suuri osa järvestä jää Jämsän puolelle.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pitkäjärven valuma-alueeseen (35.765) se kuuluu. Järven vedenpinnan korkeus on 123,8 metriä mpy. Siihen on johdettu kaksi lyhyttä metsäojaa. Niiden lisäksi siihen laskee lähijärvien laskuojia. Näitä ovat Jussinvuorella sijaitseva pieni Koljonlampi ja alempana sijaitsevat molemmat Riihijärvet. Ilman näitä Rasinjärvi olisi latvajärvi, jonka laskuoja Salmenoja laskee Pitkäjärveen.
Rautavaaran yhtenäiskoulu

| Rautavaaran yhtenäiskoulu> Rautavaaran koulukeskus, Kirkonkylän koulukeskus (Kirkonkylän koulu, Rautaharjun koulu ja Rautavaaran yläaste) |
| --- | --- |
 Rautavaaran yhtenäiskoulun alakoulun rakennus (Koulutie 5).
Sijainti:  Koulutie 9 A, 73900 Rautavaara
Koordinaatit:  63.49738°N, 28.29437°E
Tyyppi:  suomenkielinen yhtenäiskoulu
Rehtori:  Matti Korkalainen
Luokat:  1–9
Oppilaita:  129+6 (2018)
Verkkosivut
Rautavaaran yhtenäiskoulu, tunnetaan myös nimellä Rautavaaran koulukeskus tai (Rautavaaran) Kirkonkylän koulukeskus, on suomenkielinen yhtenäiskoulu (luokka-asteet 1–9) Rautavaaran kunnan kirkonkylässä Pohjois-Savossa.
Rautavaaran yhtenäiskoulun yläkoulu ja lukio toimivat samalla kiinteistöllä.
Kesällä 2019 Rautavaaran peruskoulut yhdistettiin hallinnollisesti yhtenäiskouluksi. Aiemmin liitetyt koulut tunnettiin nimillä Kirkonkylän koulu (Koulutie 5), Rautaharjun koulu (Koulutie 9) ja Rautavaaran yläaste (Koulutie 9).
Vuonna 2018 koulukeskuksessa (+ Rautaharjun koulu) opiskeli yhteensä 129 (+6) peruskoululaista.
Pieni Rautavaaran lukio on toiminut samassa kiinteistössä yhtenäiskoulun kanssa (Koulutie 9). Vuonna 2018 Rautavaaran lukiossa opiskeli yhteensä 18 lukiolaista.
Rautavaaran koulukeskuksen naapurustosta löytyvät muun muassa Rautavaaran terveysasema ja Rautavaaran kirjasto, eikä monitoimitaloon tai Rautavaaran kirkkoonkaan ole pitkä matka.